ผมมี พสพกับแฟน ครั้งสุดท้าย 12 มี.ค. อะครับ ยังไม่ถึง2เดือนดี ประมาณเดือนครึ่ง ถ้าตรวจตั้งครรภ์ แบบใช้ปัสสาวะตรวจ เช้าวันที่ 27 เม.ย. ใช้ปัสสาวะหลังตื่นนอน ผลตรวจคือ ไม่ตั้งครรภ์ครับ ขึ่นขีดเดียวที่ตัวC คือมันได้ผลถูกต้อง เชื่อถือได้ ว่าไม่ตั้งครรภ์หรือไม่กันแน่ครับ แล้วถ้าสรุปผลมันไม่100% จะมีวิธีไหนสังเกตุเพิ่มได้ เพื่อให้รู้ว่าไม่ตั้งครรภ์แน่ๆครับ
สวัสดีค่ะ หากมีเพศสัมพันธ์ครั้งสุดท้ายในวันที่ 12 มี.ค. และได้ตรวจหาการตั้งครรภ์ในวันที่ 27 เม.ย. ซึ่งผ่านมาเกิน 1 เดือนแล้ว หากมีการตั้งครรภ์เกิดขึ้น ก็จะต้องตรวจพบได้แล้ว ดังนั้น หากตรวจแล้ว พบขึ้นเพียง 1 ขีด คือขึ้นตรงกับตัว C (หรือ control) ไม่ได้ขึ้นที่ตัว T (หรือ test) ก็แสดงว่าไม่ได้มีการตั้งครรภ์เกิดขึ้นค่ะ ซึ่งหากทำการทดสอบได้อย่างถูกต้องตามคำแนะนำข้างฉลาก ผลที่ได้ก็มีความแม่นยำเกือบ 100% ค่ะ แต่หากไม่มั่นใจ ก็อาจไปตรวจที่คลินิกกรือโรงพยาบาลค่ะ